钦定古今图书集成/明伦汇编/氏族典/第251卷 > 张纳陛
## 钦定古今图书集成/明伦汇编/氏族典/第251卷 > 张纳陛

按《明外史顾允成传》：“吏部尚书孙鑨等以拾遗事被
责，允成谓阁臣张位实为之，上疏力诋位。张纳陛亦
抗章极论。帝怒，谪允成光州判官，纳陛邓州判官，皆
乞假归，不复出。”纳陛字以登，宜兴人。举万历十七年
进士。由刑部主事改礼部。生平尚风节。允成既废，与
兄宪成修复杨时东林书院，偕同志讲学其中，纳陛
与焉。